o colaborare Acoperișul de Sticlă / FILM MENU

Anul 2020 este după colț, iar deceniul ce urmează să se încheie lasă în urmă o moștenire extrem de interesantă în cinemaul românesc. Avem, pe de o parte, momentele de vârf din carierele cineaștilor care au format nucleul dur al Noului Cinema Românesc și cristalizarea formală și tematică deplină a mișcării, cuplată cu instalarea ei aproape hegemonică în circuitul festivalier. Însă, pe de altă parte, în cea de-a doua jumătate a deceniului, avem de-a face atât cu o serie de debuturi ale unor tineri cineaști ce întorc pe dos convențiile NCR-ului în diverse feluri, dar și filme ale unor veterani consacrați ai mișcării care deviază masiv de la setul de reguli formale la care au aderat în primele etape ale carierelor lor.

Așadar, Acoperișul de Sticlă și FILM MENU și-au propus un demers prin care să afle care au fost filmele definitive (și definitorii) ale acestui deceniu idiosincrasic al cinematografiei românești. Acest top este rezultatul muncii noastre, întru posteritate. (Faceți click pe săgețelele din dreptul titlurilor pentru a citi textele care acompaniază fiecare secțiune.)